ایران، هیندیستان و افغانیستان‌دان چاباهار سازیشینه ایمضا ...
ایرانین جنوب-شرقین‌دکی چاباهار لیمانین‌دان افغانیستان و اورتا آسیایا اوزانان ترانزیت نقلیات‌دان ایستیفاده ائدیله‌جک قورو و دمیریولو علاقه‌سی سرمایه‌لرینی ایچه‌رن  راضیلاشما، بو ایکی اؤلکه‌نین یانیندا هیندیستان دا ایمضا آتدی.
ایمضا مراسیمی، ایران‌ین پایتختی تهراندا ایران پرزیدنتی حسن روحانی، افغانیستان پرزیدنتی اشرف غنی احمد زی و هیندیستانین باش ناظیری نارندرا دامورداس مودی‌نین قاتیلیمی ایله اولدو.
ایمضا مراسیمی سونراسی تشکیل ائدیلن اورتاق مطبوعات کونفرانسیندا دانیشان ایران پرزیدنتی روحانی،
"بو گون، اوچ اؤلکه اوچون اهمیت‌لی و تاریخی بیر گوندور. چاه باهار ترانزیت یولو ایله، هیندیستانی افغانیستان، اورتا آسیا و قفقاز بؤلگه‌سی اؤلکه‌لرینه باغلایا‌جاق. آنلاشما متنی، یالنیز اقتصادی بیر آنلاشما دئییل، بؤلگه ایمکان‌لاری‌نین بؤلگه‌نین گلیشمسی اوچون ایستیفاده ائدیلمه‌سینه یؤنلیک سیاسی بیر متندیر. " ایفاده‌لرینی ایستیفاده ائتدی.
هیندیستانین باش ناظیری مودی ده اوچ اؤلکه‌نین، گوونلی نقلیاتین تامین ائدیلمه‌سی هدفیله بیر یئره گلدیگینی ایفاده ائتدی.
